
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                      Bucureşti, 02.10.2013

                      Nr. 4c-2/424
                      PL-x 309/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea art.57 din Legea nr.571/2003, republicată, privind Codul Fiscal,                   trimis spre dezbatere în fond, cu adresa nr. PL-x 309 din 23 septembrie 2013, înregistrat sub nr. 4c-2/424 din 24 septembrie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor  ordinare.
                                                           PREŞEDINTE
        Gheorghe DRAGOMIR
[image: image2.png]



PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci

	                        Bucureşti, 01.09.2013

                         Nr. 4c-2/424
                         PL-x 309/2013

                                                                                               PL-X  53


RAPORT 
asupra propunerii legislative pentru modificarea art.57

 din Legea nr.571/2003, republicată, privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, cu  propunerea legislativă pentru modificarea art.57 din Legea nr.571/2003, republicată, privind Codul Fiscal, trimisă cu adresa nr. PL-x 309 din          23 septembrie 2013, înregistrată sub nr. 4c-2/ din 24.09.2013.
Conform prevederilor art. 75 alin. (1) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ, prin avizul nr. 295/16.04.2013, a avizat favorabil 

propunerea legislativă, cu observații și propuneri.
Propunerea legislativă are ca obiect de reglementare completarea art. 57 din Legea nr. 571/2003 privind Codul fiscal, cu modificările şi completările ulterioare, cu un nou alineat, alin. (41), astfel încât dispunerea destinaţiei sumei reprezentând până la 2% din impozitul anual pe veniturile din salarii să se facă pe o perioadă de 5 ani consecutivi de la data optării, fără a mai preciza destinaţia sumei în fiecare an, exceptând cazul în care contribuabilul doreşte expres modificarea opţiunii sale.
În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat propunerea legislativă menţionată mai sus, în şedinţa din 01 octombrie 2013.

Din totalul de 32 de membri ai comisiei pentru buget, finanţe şi bănci au fost prezenţi la dezbateri 29 deputaţi.
La dezbaterea acestei propuneri legislative a fost prezent, în calitate de invitat,  domnul   Dan Manolescu  – secretar de stat la Ministerul Finanţelor Publice.
În urma examinării  propunerii legislative pentru modificarea art.57 din Legea nr.571/2003, republicată, privind Codul Fiscal și a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor spre dezbatere și adoptare, respingerea propunerii legislative deoarece
în situaţia în care opţiunea contribuabilului ar fi valabilă pe o perioadă de 5 ani, ar putea apărea o serie de probleme de administrare, în cazul desfiinţării entităţii beneficiare, a dispariţiei surselor de venit ale solicitantului, a complicării procesului de administrare a impozitului pe venit prin organizarea evidenței cererilor depuse, precum și a gestionării acestora pe o perioadă de 5 ani.
În raport cu obiectul şi conţinutul său, iniţiativa legislativă face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar,
 Luminița Ghiorghiu

